HR
L 200/182
Službeni list Europske unije
29.7.2022.
(180) U prošlosti se ciljevi Italije nisu postigli djelovanjem samog tržišta.
Naime, dostatnost tih usluga obično se osiguravala obvezama pružanja javne usluge koje su radi toga uvedene društvima bivše grupe Tirrenia i uključene u prvotne konvencije.
Komisija navodi da se na predmetnim linijama uglavnom bez promjena prometovalo mnogo godina, tj. barem od stupanja prvotne konvencije na snagu.
Italija, a posebno relevantna regionalna tijela, smatrali su da su te usluge bile (te i dalje jesu) nužne da bi se zadovoljila potražnja korisnika.
(181) Kad je riječ o linijama na kojima se prevozi teret (tj. linije T3 i T4), Komisija podsjeća na to da je Opći sud već utvrdio (64) da predmetna usluga ne mora nužno biti univerzalna usluga stricto sensu da bi se mogla smatrati uslugom od općega gospodarskog interesa.
Naime, pojam univerzalne usluge ne znači da se predmetnom uslugom mora odgovarati na potrebu koja je zajednička cjelokupnom stanovništvu niti se ona mora pružati na cijelom državnom području (65), nego mora služiti interesima društva u cjelini.
Osim toga, Komisija smatra da zakonodavstvo Unije ne sprečava države članice u tome da u okviru svojih diskrecijskih ovlasti određene usluge pomorskog prijevoza tereta prema udaljenim područjima i iz njih kvalificiraju kao usluge od općega gospodarskog interesa ako je to u skladu s načelima utvrđenima u Uredbi o pomorskoj kabotaži.
(182) Italija je objasnila da su potrebe za javnom uslugom povezane s posebnim zemljopisnim i socijalno-gospodarskim obilježjima otoka koji čine Poncijske otoke.
U članku 1. ugovora o uslugama navodi se da su usluge dodijeljene društvu Laziomar „[...] potrebne kako bi se održao teritorijalni kontinuitet radi osiguranja opskrbe robom, uključujući posebnu robu, koja je potrebna za ispravno funkcioniranje javnih i socijalnih usluga za Pontinske otoke [...]”.
Kad je riječ o otoku Ponza, teritorijalni kontinuitet te opskrba općom i posebnom robom nužni su zbog njegove udaljenosti od kopna (približno 27 nautičkih milja od grada Terracina) i malobrojnog stanovništva (približno 3 500 stanovnika).
Slična se razmatranja primjenjuju na otok Ventotene (koji ima osamstotinjak stanovnika i smješten je otprilike 31 nautičku milju od grada Terracina).
Redovitost tih usluga prijevoza tereta tijekom cijele godine znači da će i izvan sezone, kad je potražnja turista manja, stanovnici i trgovačka društva na tim otocima biti dobro opskrbljeni.
Osim toga, te usluge pridonose i gospodarskom razvoju obaju otoka tako što se opća i posebna roba (npr. opasna roba ili kruti komunalni otpad) prevozi s kopna i na kopno.
(183) Kad je riječ o uslugama prijevoza putnika i slugama mješovitog prijevoza, kako bi se prikazala stvarna potražnja, Italija je dostavila agregirane statističke podatke iz kojih je vidljivo da je 2012. društvo Laziomar ukupno prevezlo 240 430 putnika i 13 228 vozila na linijama obuhvaćenima javnom uslugom u odgovarajućim razdobljima obuhvaćenima obvezama pružanja javne usluge.
Te su brojke bile još veće 2013. (tj. 254 167 putnika i 16 927 vozila).
To pokazuje da je u dvije godine prije nego što su društvu Laziomar povjerene obveze pružanja javne usluge postojala znatna ukupna potražnja za uslugama pomorskog prijevoza na predmetnim linijama (u uvodnoj izjavi 291.
vidjeti detaljne statističke podatke po linijama za godine od 2011. do 2013.).
(184) Kako bi se dodatno dokazalo da je u vrijeme kad je društvo Laziomar počelo s poslovanjem na temelju novog ugovora o javnim uslugama na svim linijama i dalje postojala korisnička potražnja, Italija je dostavila i agregirane statističke podatke za razdoblje do kraja 2019. (vidjeti tablice od 6. do 8.).
Oni potvrđuju da je, uz blaga smanjenja i povećanja, korisnička potražnja i dalje postojala.
U svakom slučaju, iz analize statističkih podataka po linijama za svaku godinu do kraja 2019.
ne proizlaze nikakve naznake nestajanja korisničke potražnje na određenim linijama.
Tablica 6.
Statistički podaci o putnicima za godine od 2014. do 2019.
Godina
Linija T1
Linija T2
Linija T3
Linija T4
Linija A1
Linija A2
Linija A3
Ukupan broj putnika
2014.
125 720
63 376
30 812
1 509
36 474
58 680
40 000
356 571
2015.
131 453
65 822
40 211
165
37 442
69 327
46 847
391 267
2016.
141 720
81 572
45 006
308
42 209
60 263
37 981
409 959
(64) Vidjeti predmet T-289/03 BUPA i drugi protiv Komisije, ECLI:EU:T:2008:29, točku 186.
(65) Vidjeti predmet 66/86 Ahmed Saeed Flugreisen, ECLI:EU:C:1989:140, točku 55.; predmet C-266/96 Corsica Ferries France, ECLI:EU: C:1998:306, točku 45.; predmet T-17/02 Fred Olsen protiv Komisije, ECLI:EU:T:2005:218, točku 186. i sljedeće.